قازلیق قوجا اوغلو یگنک بویو (یئددینجی بوی)

قازلیق قوجا اوْغلو یگنک دده قوْرقود کیتابی‌نین درسدن نۆسخه‌سی اساسیندا اوْن ایکی بوْیدان بیریدیر. واتیکان نۆسخه‌سینده بوْیون آدی حکایتِ قازلیق قوجا اوغلو یگنک بَی کیمی یازیلیبدیر.

 موْضوع 
خانلار خانی بایاندور خانین "قازیلیق قوْجا" آدیندا بیر وزیری وار و آخین ائتمک اۆچون اوْندان ایجازه ایسته‌ییر. ایجازه وئریلنده ده داغلاری تپه‌لری آشیب قارا دنیز ساحلینده یئرلشن دۆزمورد قالاسینا گلیر. قالانین تکفورو "آرشین اوْغلو دیرک تکور" آدلی بیر بَی‌دیر. آلتمیش آرشین بوْیو وار و چوْخ قۆتلیدیر.

قازلیق قوْجا قالایا گلینجه، چوْخ چتین بیر ساواش باشلاییر، آنجاق تکفور اوْنو مغلوب ائدیب اسیر آلیر. قازلیق قوْجانین ایگیدلری ده تکفورلا تک-تک وۇروشور آما هامیسی ده یئنیلیرلر. امران آدیندا بیر ایگید آلتی دفعه اوْنو خلاص ائتمه‌یه چالیشسادا ائده بیلمیر.

قازلیق قوْجا قالادا تام اوْن آلتی ایل اسیر قالیر. اوْنون یگنک آدلی بیر اوْغلو وار آما اوْنا آتاسی‌نین اؤلدویو دئییلمیشدیر. یگنک بیر گۆن یوْلداشلاری ایله مۆباحیثه ائدرکن آتاسی‌نین اؤلمه‌ییب اسیر اوْلدوغونو اؤیره‌نیر و بایاندور خانین حۆضورونا چێخیب آتاسینی خلاص ائتمک اۆچون ایجازه و حرب ایسته‌ییر. آباد خان دا اوْنا آدام وئریر. یگنک اوْغوز ایگیدلری ایله بیرلیکده دۆزمورد قالاسینا هۆجوم ائدیر.

ان سوْنوندا قازلیق قوْجانین اوْغلو یگنک تکفورو یئنیر. بئله‌لیکله اسیر اوْلان قازلیق قوْجا دا آزاد اوْلور. آتا اوْغول دانیشدیقدا بیر-بیریلرینی تانیییرلار. چتین مۆباریزه‌نین آردیندان عسگرلری و قالا اله کئچیریرلر.

 اؤنجه‌کی بوْی:قانلی قوْجا اوْغلو، قان تورالی داستاندا یئری
یئددینجی بوْی سوْنراکی بوْی:باسات تپه گؤزو اؤلدوردویو

 قایناقلار 

بؤلمه:دده قورقود کیتابی
بؤلمه:دده قورقود کیتابی‌نین بویلاری